  Майя Бывальцева Удмуртиысь укмыс гурт школаос ГАЗ маркаен выль автобусъёс басьтӥзы. Со сярысь элькунысь Дышетонъя но тодосъя министерстволэн пресс-службаез ивортэ. Милям аспӧртэм куазьмы, толъёс кезьыт луо, соин ик оскымон техника кулэ, нош куке выль школа автобусъёс вань, нылпиос понна ӧвӧл ни сюлмаськоно. Автомобильёс тӥяськыны быгато яке соос 10 арлэсь кема ужало ни, соин ик школа автобусъёсты ялан вошъяны кулэ. 2016-тӥ арен но 2017-тӥ аръёсын ӵошатыса - та бадӟым вамыш Светлана Болотникова, Удмуртиысь дышетонъя но тодосъя министр10-12 адямилы чаклам выль микроавтобусъёс Вавож, Вотка, Дэри, Кияса, Пичи Пурга, Шаркан, Яр ёросъёсы кошкизы. 15-17 интыен транспортэз Кизнер но Дэри ёросъёсысь школаос басьтӥзы. Толшор пумын Удмуртие 12 ПАЗ автобусъёс вуыны кулэ на. Тодэ вайытом, толшоре даслэсь трос ёросъёс 21 школа автобус басьтозы. Ватсалом, 2018-тӥ арын школа автобусъёсын паркез элькун но федерал коньдэтъёс чотын 45 машиналы выльдӥзы.   Тегъёс: Дышетон Автобус Удмуртия пиналъёс школаос СветланаБолотникова  